PATVIRTINTA

Vilniaus miesto savivaldybės Radvilų gimnazijos

Direktoriaus įsakymu 2021 m. rugpjūčio 25 d. Įsakymu Nr. V-91

# VILNIAUS MIESTO SAVIVALDYBĖS RADVILŲ GIMNAZIJOS PAGALBOS MOKINIO SAVIRŪPAI PAGAL GYDYTOJŲ REKOMENDACIJAS UŽTIKRINIMO

**(PVZ. VAISTŲ LAIKYMO, IŠDAVIMO, NAUDOJIMO IR KT.), JEIGU MOKINYS SERGA LĖTINE NEINFEKCINE LIGA**

**TVARKOS APRAŠAS**

**I SKYRIUS BENDROSIOS NUOSTATOS**

1. Vilniaus miesto savivaldybės Radvilų gimnazijos pagalbos pagal gydytojų rekomendacijas užtikrinimo (pvz. vaistų laikymo, išdavimo, naudojimo ir kt.), jeigu mokinys serga lėtine neinfekcine liga, tvarkos aprašas (toliau – Aprašas) parengtas vadovaujantis Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2016 m. liepos 21 d. įsakymu Nr. V-966/V-672 „Dėl Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30

d. įsakymo Nr. V-1035/ISAK-2680 „Dėl sveikatos priežiūros mokykloje tvarkos aprašo patvirtinimo“ pakeitimo“ patvirtintu Visuomenės sveikatos priežiūros organizavimo mokykloje tvarkos aprašu; Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“;

1. Aprašas nustato Gimnazijos sveikatos priežiūros specialisto, pedagoginių darbuotojų funkcijas ir pareigas užtikrinant pagalbą pagal gydytojų rekomendacijas, jeigu mokinys serga lėtine neinfekcine liga.

# II SKYRIUS PAGALBOS MOKINIAMS UŽTIKRINIMAS PAGAL GYDYTOJŲ REKOMENDACIJAS

1. Ugdymo procese dalyvauja mokiniai pasitikrinę sveikatą ir pateikę mokyklai nustatytos formos Vaiko sveikatos pažymėjimą (statistinė apskaitos forma Nr. 027-1/a) kartą per dvylika mėnesių.
2. Pakitus mokinio sveikatos būklei ar pasikeitus rekomendacijoms mokinys privalo Gimnazijai pateikti atnaujintą/naują vaiko sveikatos pažymą.
3. Sveikatos priežiūros įstaigų pateiktose vaiko profilaktinėse sveikatos pažymose (formoje 027-1/a) privalo būti įrašytos gydytojų rekomendacijos dėl lėtinių neinfekcinių ligų (bronchinės astmos, cukrinio diabeto ir kitų), dėl kurių mokiniams gali prireikti skubios pagalbos ugdymo proceso veikloje.
4. Visuomenės sveikatos priežiūros specialistas (toliau – VSPS) apie pateiktas gydytojų rekomendacijas informuoją gimnazijos administraciją.
5. VSPS saugo pateiktos rekomendacijos originalą. Kitiems asmenims informacija apie mokinio sveikatą neprieinama jokiomis aplinkybėmis be raštiško teisėtų mokinių atstovų (tėvų, globėjų) sutikimo.
6. Jeigu mokinys serga lėtine neinfekcine liga, teisėto vaiko atstovas ir Gimnazija susitaria kas ir kaip jam turi suteikti pagalbą pagal gydančiojo gydytojo rekomendacijas (kur turėtų būti laikomi vaistai, kas turėtų padėti juos vartoti ir kt). Susitarimas tvirtinamas abiejų šalių atsakingų asmenų parašais.
7. VSPS darbo mokykloje metu, lėtine neinfekcine liga sergančiam mokiniui sudaro galimybę ateiti į sveikatos kabinetą, kur jis galėtų saugiai ir ramiai vartoti jam paskirtus vaistus ar atlikti reikiamą procedūrą, VSPS sudaro sąlygas atlikti procedūrą ar vartoti vaistus ir padeda mokiniui.
8. Jeigu mokiniui reikia atlikti procedūrą, kuri priskirta asmens sveikatos priežiūros licencijuotoms paslaugoms (vaisto injekcija, kateterio įvedimas ir kt.), tai turėtų atlikti mokinio tėvai / globėjai (kurie turi teisę tai atlikti) arba dėl procedūros atlikimo susitarti su arčiausiai esančia asmens sveikatos priežiūros įstaiga.
9. Esant būtinumui (ūmiai pablogėjus lėtine neinfekcine liga sergančio mokinio sveikatai), nedelsiant turi būti kviečiama greitoji medicinos pagalba.

# III SKYRIUS BAIGIAMOSIOS NUOSTATOS

1. Gimnazija užtikrina informaciją apie mokinių sveikatos konfidencialumą vadovaujantis Lietuvos Respublikos sveikatos apsaugos ministro 1999 m. gruodžio16 d. įsakymu Nr.552

„Dėl asmens sveikatos paslapties kriterijų patvirtinimo“.